12. Jahrhundert
S 12. Jahrhundert hät am 1. Januar 1101 aagfange und am 31. Dezember 1200 am. Es isch d Epoche vom europäische Hochmittelalter gsii.
Zytalter / Epoche
Uf dr Grundlaag vo Handel und Handwerch entwickelet sich s Bürgertum und Zünft entschtönd.
Dur systematisch Übersetzig vo Büecher us em Arabische is Latiinische wird d Basis für de wüsseschaftlich und geischtig Uufstiig vo Europa gschaffe. Gliichziitig wiicht mit em Uufblüehe vo Schtädt in Mitteleuropa die dörflichi Beschränktheit vo dr Bevölkerig.
Di katholisch Chile fangt demit aa d Inquisition iizfüehre, wo 1235 vom Papst Gregor IX. offiziell iigsetzt wird.
Im Kaiserriich China entwicklet sich e allgemeini Volksschrift.
Gege Endi vom Jahrhundert wird in Mittelamerika s Riich vo de Tolteke durch d Chichimeke-Indianer vernichtet.
Ereigniss / Entwicklige
Aafang vom Jahrhundert werded in Düütschland erschtmals d Vornamen a Familiename biigfüegt.
1103 – Dr düütschi Kaiser sicheret de Jude siin Schutz zue
Dr Alfons I. (Portugal) wird 1109 erschte König vo Portugal.
Um 1120 überstiigt d Bevölkerigszahl vo England 3 Millione.
Um 1130 gits z Strassburg die erscht städtischi Müllabfuehr.
1137 – z Montpellier (Südfrankriich) wird e Hochschuel für Medizin 'gründet
Ab cirka 1140 füehre di mongolische Kin in China d Zopftracht ii.
Zweite und dritte Chrüzzug
Der Abt Suger errichtet en Neubau vo dr Abtei Saint-Denis nördlich vo Paris, wo als s'erschte Gebäude im Stil vo dr Gotik gilt.
I dr europäische Musig entschtönt di erschte mehrstimmige, schriftlich fixierte Kompositione. D Entwicklig erreicht am Endi vom Jahrhundert i dr Notre-Dame-Schuel en erschte Höhepunkt
D Araber übernännd vo de Inder die indische Zahle, wo mit ihrem Schtellewertsyschtem revolutionär sind.
1173 – Der Papst verbüütet allne Chrischte, Handel mit de Araber z triibe.
Dr erscht Derwisch-Orde (Tariqa) wird vom bekannte Sufi Abd al-Qadir al-Dschilani 'gründet.
In Angkor (Kambodscha) wird dr Angkor Wat erbaut.
In Europa träted di erschte Inquisitionstribunal uuf.
S Mausoleum vo Halikarnassos wird dur es Erdbebe zerschtört.
1199 – Dr Papst Innozenz III. verbüütet em einfache Volk s Lese vo dr Bible.
I dem Jahrhundert wird ganz Europa flächedeckend vom Chrischtetum erschlosse.
Persönlichkeite
Albertus Magnus, düütsche Glehrter
Arnold von Brescia, italienische Freiheitskämfer und Reformator
Bernhard von Clairvaux, französische Chrüzzugsprediger
Dominikus, schpanische Dichter
Franziskus, italienische Wanderprediger
Friedrich Barbarossa, Kaiser vom Heilige Römische Riich
Gerhard vo Cremona, italienische Glehrte
Heinrich der Löwe, düütsche Fürst
Heinrich VI., düütsche Kaiser
Hermann von Salza, düütsche Staatsmaa
Hildegard von Bingen, düütschi Myschtikerin
Ibn Rushd, latinisiert Averroes, arabische Philosoph und Naturforscher in Schpanie
Innozenz III., italienische Papst
Lothar von Supplinburg, letzte düütsche Kaiser us sächsischem Huus
Mosche ben Maimon (Moses Maimonides), jüdische Philosoph, Rechtsglehrte und Arzt
Peter Waldes, französische Freiheitskämfer und Reformator
Petrus Abaelardus, französische Philosoph und Scholaschtiker
Richard Löwenherz, englische König
Roger II., König vo Sizilie und Süditalie
Salah ad-Din Yusuf ibn Ayub (Saladin), arabische Sultan
Snorri Sturluson, isländische Gschichtsschriiber, Staatsmaa und Dichter
Thomas Becket, englische Prieschter und Staatsmaa
Wace, französische Dichter und Gschichtsschriiber
Erfindige und Entdeckige
um 1110 verbreitet sich in Mitteleuropa dr Schteicholebergbau
um 1120 chömed in Düütschland Bleistift us Graphit uuf
um 1130 wird im Kaiserriich China s Schüüsspulver us Salpeter erfunde (anderä Quelle zfolg isch Schwarzpulver in China scho um s Jahr 1000 bekannt gsii)
um 1130 wird in Europa d Alkoholherstellig dur Deschtillation bekannt
Kategorie:Jahrhundert